Εξαιρετικό διαμέρισμα, κυριολεκτικά λιγότερο από 5 λεπτά με τα πόδια από το κέντρο της Δρυοπίδας (ενημερωτικά - οικισμός με εξαιρετικό χρώμα & ύφος, γυρίζεις δεκαετίες πίσω - μπορώ να πω ότι μου άρεσε και περισσότερο από..το mainstream ύφος της χώρας) ,
απίστευτα καθαρό και παραπάνω από επαρκώς εξοπλισμένο , με μια πολύ ωραία βεράντα με μεγάλη άπλα, έβλεπες τα απέναντι βουνά. Το μοναδικό που θα σημειώσω είναι ότι οι είσοδοι προς τον χώρο του διαμερίσματος είναι δύο χωματόδρομοι, προσβάσιμοι και για οχήματα χωρίς 4Χ4, αλλά με μεγάλη κλίση. Η χώρα απέχει γύρω στα 12 λεπτά με το αμάξι και για τις περισσότερες παραλίες χρειάστηκα 25+ λεπτά οδήγηση , είναι σε καλό σημείο δηλαδή.
Η επικοινωνία εξαιρετική, εντός λίγου χρόνου, τόσο με την κοπέλα που διαχειρίζεται το account όσο και με τους ιδιοκτήτες.
Να ευχαριστήσω και την ιδιοκτήτρια που μου έδωσε τη δυνατότητα για ευέλικτο check - in & check -out (αρκετά νωρίτερα & αργότερα από τις προβλεπόμενες ώρες).